JohanHeinsen/ENO huggingface dataset:
Lolland-Falsters Stifts-Tidende, 1837-10-29
Spanien. Jstedetfor Krigsbegivenheder, omtaler Aviserne nu Kjærligheds=Anliggender. General Oraa skal nemlig have opfanget en Correspondence mellem Don Carlos og hans Svigerinde Prindsessen af Beyra, hvorefter en Formæling mellem disse 2 allerede for længere Tid siden har fundet Sted. Brevene mellem disse Ægtefolk, der ikke længere ere unge, da Don Carlos er 49 Aar gl. og Prindsessen 41 Aar, ere i en meget om og ægteskabelig Tone, og saaledes slutter Don Carlos et Brev til sin meget elskede Theresia" med følgende Ord: "Adien min Kone, min Fortryllerinde, min Kjærlighed, mit Alt, og modtag din meget affectionerte Mands ømme Omfavnelse. Prindsessens Brev, der er dateret Salzburg den 22de September 1837, er ikke mindre ømt, men begynder med de Ord: "Min meget elskede Mand, mit Liv, min Sjæls Herre, min eneste Trøst, min Skytsengel, min Carlits" og ender saaledes: "modtag Kys fra din Dig elskende Ægtefælle Therese. Medens saaledes nogle Efterretninger lade Don Carlos være gift, vedblive andre at paastaae, at han skal være meget syg og derfor i en lille Landsbye har ladet sig give den sidste Olie. Armeen og Generalerne skulle være meget modløse over Prætendentens Sygdom, og de, der fæste Lid til Rygtet om hans Ægteskab, formode, at han kun har indgaaet det, for under Prindsessens Bestyrelse at danne en Jnterims=Regjering. Er dette hans Hensigt, har han været meget heldig i sit Valg, thi Prindsessen har stedse viist meget Mod, Lyst til Jntriquer og Karakteerfasthed. - Usikkre Rygter omtale en alvorlig Træfning som skal have fundet Sted enten den 7de eller 8de, men noget Bestemt veed man ikke herom.
Lolland-Falsters Stifts-Tidende, 1837-10-29
Portugal. Efter et Rygte, som circulerede i de londonske diplomatiske Cirkler, skal en engelsk Banquier alt for 3 til 4 Maaneder siden have laant Hertugen af Palmella og de Oprørske, men nu overvundne Marschaller 40,000 Pd. St. imod en af Dronning Maria og hendes Gemahl egenhændig underskrevet Skrivelse, og mod Pant i nogle Kronjuveler. Denne Gjæld nægter nu den portugisiske Regjering at anerkjende, og da de pantsatte Juveler ikke svare til den opgivne Værdie, har Banquieren henvendt sig til Lord Palmerston, for ved hans Mægling at faae Sagen afgjort i Mindelighed, ligesom han og har truet med, i modsat Fald, at lade Juvelerne forauctionere, og at ville offentlig gjøre nogle Papirer, han er i Besiddelse af. Medens saaledes nye Forviklinger true Dronningen, er den indre Orden endnu ikke gjenoprettet, men talrige Bander streife om paa forskjellige Steder i Landet.
Lolland-Falsters Stifts-Tidende, 1837-10-29
Neapel. Kongen er den 6te dennes afseilet med Dampskibet St. Winfried til Messina, og man fortæller, at han der vil forkynde en almindelig Amnestie, da flere Medlemmer af de rigeste og fornemste Familier ere compromitterede ved de sidste Begivenheder. Tiden vil nu vise, om disse Formodninger ere grundede. - Hensigten med den franske Eskadres Komme til Neapel skal kun have været at give den franske Ministers Besværinger over den Tvang, Skibsfarten var underkastet, den fornødne Vægt, og denne Hensigt skal tildeels være opnaaet.
Lolland-Falsters Stifts-Tidende, 1837-10-29
Fædrelandet. Ved Landsoverretten i Viborg er den 9de de, i Sagen mod Ole Peter Holm Larsen af Skræppenborg og Anders Larsen af Gamborg (begge af Fyen, samt Anders Jensen Østergaard og Niels Thomsen, af Hjarup, der vare tiltalte, de tvende Førstnævnte for at have havt Forsædet og ført Ordet i flere til religiens Opbyggelse sigtende Forsamlinger, afholdte i Hjarup, og de tvende Sidstnævnte for at have tilladt slige Forsamlingers Afholdelse paa deres Bopæl, – saaledes kjendt for Ret: de trende Førstnævnte bør til Ribe Amts Fattigkasse bøde hver 10 Rbd. Sølv og Sidstnævnte 2 Rbd. Sølv, samt betale Sagens Omkostninger.
Lolland-Falsters Stifts-Tidende, 1837-10-29
Smeden i Roirup, (i Fyen) Hans Jørgen, Jensen fandtes den 18de dennes liggende afklædt tvers over sin Seng, kold og stiv. Ved nærmere Eftersyn af hans Hustrue, fandtes hans hele Hjerneskal, saavelsom Hjernen, i og ved Sengen, bortskudt med et Gevær, som stod imellem hans Been, og som han maa have aftrykket med Foden. Grunden til Selvmordet formenes at have været Tungsindighed og Næringssorger. (Hemp. Av.) Efter Bergsøes Angivelse i hans Biographi af Grev Christian Reventlow, har Udarbeidelsen af Matriklen for Kongeriget Danmark, fra Arbeidets Begyndelse og til Slutningen af Aaret 1834, ialt kostet 548,000 Specier, hvori tillige er indbefattet Forfærdigelsen af Specialkortene for hele Landet. Man antog tidligere, at Bekostningerne havde været langt større, og i den jydske Stænderforsamling anslog man dem endog til 3 Mill. Rigsbankdaler.
Lolland-Falsters Stifts-Tidende, 1837-10-29
J Trykkefrihedsselskabets Repræsentantmøde den 16de dennes underrettede Formanden om, at Lector Wilkens efter Tour var indtraadt i den Plads i Repræsentantskabet, som var bleven ledig ved Overlærer Hages Død. Efterat 70 nye Medlemmer vare optagne, er Antallet fra 4842 steget til 4939, hvorfra dog maa regnes 90, som ved Dødsfald, Udmeldelse, Bortreise a., ere udgaaede af Selskabet i det nu forløbne Halvaar. Til at afgive Betænkning over de indkomne Besvarelser af Priisopgaven: En historisk Læsebog for Bondestanden, blev nedsat en Committee, bestaaende af Etatsraad Estrup, Provst Birch og Kammerraad Drewsen. Fra Cancellieraad Delbanco fremlagdes et Andragende om at lade udarbeide en almeenfattelig Afhandling om det danske Skatte= og Afgivtsvæsen, og fra Lector Wilkens, et Forslag om, at Afstemningen skulde skee ved skriftlig Votering, hver Gang der blev Spørgsmaal og Forandring i Selskabets Organisation. - Den til Mandagen den 30te October berammede Generalforsamling blev udsat til den 1ste Novbr., paa Grund af at Formanden ved indtrufne Omstændigheder var forhindret fra at fungere førstnævnte Dag.
Lolland-Falsters Stifts-Tidende, 1837-10-29
Ved at meddele Efterretningen om den forøgede Arbeidsomhed, der for Tiden finder Sted i Regjerings Collegierne, og at den nye Communallov er forelagt Kongen, tilføier Kieler Correspondenzblatt, at der kun vil finde Ophold Sted med de Sager, ved hvilke de danske og slesvig-holsteenske Jnteresser kunne komme i Collision. Ogsaa er man, hedder det videre, meget beskjæftiget i det kongelige Hof=Bogtrykkerie, men alt bliver her drevet meget hemmeligt, og Jndgangen til Trykkeriet endog besat med Vagt. Hvad denne sidste Efterretning imidlertid angaaer, da synes den mindre paalidelig, eftersom endnu ingen af de kjøbenhavnske Blade har omtalt den.
Lolland-Falsters Stifts-Tidende, 1837-10-29
J Aarhuus Avis læses følgende Spørgsmaal: Hvad mener Hr. Pastor O. Arntzen med de Ord, som forekom i hans Jubeltale forleden, at han aldrig for Gunst eller Gave har antaget nogen svag Confirmand, Dog vel ikke Andet, end at han, uden Hensyn til Gunst eller Gave, har antaget ogsaa svage Confirmander, Under forlangte Jndrykkelser, klages i Aarhuus Avis over at en Bonde, Christian Thordalsen, er dømt til fire Aars Tugthuusarbeide for femte Gang begaaet Qvaksalverie. Stykket indeholder flere Exempler, at den Domfældte har helbredet Mennesker, som de autoriserede Læger ikke have kunne curere. "Denne Qvaksalver har, hedder det, reddet flere til Døden allerede hjemfaldne Menneskeliv, men Loven gaaer sin Jerngang over ham, over hans Ære, over hans Velfærd, Loven dømmer ham til Tugthuset. Og sligt finder Sted i Danmark i vort oplyste Old.
Lolland-Falsters Stifts-Tidende, 1837-10-29
Da Kongen oftere har benaadet Misdædere, der have forgrebet sig paa deres Medmenneskers Liv, mener Jndsenderen sluttelig at man tør henvende sig til Kongen om benaadning for den Domfældte, der er dømt for at have frelst sine Medbrødres Liv.
Lolland-Falsters Stifts-Tidende, 1837-10-29
J Forbindelse med hvad der tidligere er berettet fra Kyholm om den derværende Qvarantaine Jndretning, maa det endnu tilføies, at en Jndsender i Kjøbenhavnsposten gjør opmærksom paa, at Gudstjenesten hidtil kun har været meget uregelmæssig, da nemlig kun Kapellanen for Baser og Omberg Sognekald paa Samsøe godvilligen havde paataget sig at forrette Gudstjenesten der paa Øen hver Onsdag, men at denne Tjeneste er ophørt efterat han er bleven forflyttet til et længere fraliggende Kald, saa at han nu kun kommer til Kyholm hver Maanedsdag. Denne Mangel venter man imidlertid afhjulpen ved Biskoppens Foranstaltning. Hr. J. v. Ræder, Capitain i Hs. Majestæts eget Regiment, har i denne Tid udgivet en Fremstilling (33 Ark stor) af den danske Armees Organisation og Sammes Vedkommende. Fra Side 141 til S. 155 gives Underretning om de specielle Borgercorpsers Størrelse i Kjøbenhavn og Kjøbstæderne og det siges da, at Odense har et ridende Corps med 38 Hoveder og et Jægercorps med 124 Hoveder, altsaa har Borgervæbningen i Odense 162 Hoveder, hvilket tilsyneladende ringe Antal Hoveder, blandt vor Byes Borgere allerrigtigst kan forklares ved at Forfatteren har aldeles oversprunget og glemt at anføre det tredie og egentlige (Hemp. Av.) Borgercorpses Styrke.
Lolland-Falsters Stifts-Tidende, 1837-10-29
Aarhuus. Sidste Markedsdags Aften blev en Bondemand overfaldet paa Randers Landevei af to ham ubekiendte Personer, der fratoge ham hans Uhr og Tegnebog. Man siger, at Politiet er stærkt paa Spor efter Gierningsmændene.
Lolland-Falsters Stifts-Tidende, 1837-10-29
Nykjøbing. Ved Auctionen den 24de dennes over det lunddahlske Boes Gaard i Mariboe, blev H. H. Hr. Biskop Møller Høistbydende med 2700 Rbd. Den 26de dennes indstrandede paa den vestlige Kyst af Gjedsøer=Odde Schalup=Skibet Friderick Wilhelm, ført af Skipper Maack, ladet med Faar, hjemmehørende og kommende fra Rostock. Faarene bleve strax ilandbjergede og Skibet, som tilsyneladende er ubeskadiget, haaber man at kunne bringe i flot Vande igjen. Niels Rasmussen Møenboe, tilligemed sin Staldbroder Peder Jensen, der oftere have været underkastet Justitiens Forfølgning, og ligeledes i afvigte Vinter have været arresterede som mistænkte forflere Tyverier, ere nu ved Falsters Birks Extra rets Dom af 14de dennes, dømte, den Første til 2 Aars Forbedringshuusarbeide og den Anden til 4 Gange 5 Dages Fængsel paa Vand og Brød. Tiltigemed dem ere deres Hustruer dømte til Fængsel paa Vand og Brød, den ene i 2 Gange 5 Dage og den anden i 5 Dage. De Domfældte have imidlertid appelleret Dommen, og det er saaledes Tvivl underkastet, om Egnen i længere Tid befries for disse Personer, der ere frygtede ligesaa meget for deres Tyvagtighed, som for den Snedighed, hvormed de hidtil have forstaaet at unddrage sig Retfærdighedens straffende Arm.
Lolland-Falsters Stifts-Tidende, 1837-10-29
Jfølge modtagen Privat=Efterretning fra Kjøbenhavn, er Cancellieraad Fasting, Contoirchef og Departementssecretair i det kongelige danske Cancellie, udnævnt til Borgermester i Nakskov, og Herredsfoged samt Skriver i Lollands Sønder=Herred.
Lolland-Falsters Stifts-Tidende, 1837-10-29
Blandet. Hertugen af Moden har endelig opdaget, at han er bleven bedraget af sin Politieminister, denne havde nemlig, for at udøve sin Hevn paa nogle Personer, indbildet sin Herre, at han havde opdaget en Sammensværgelse; men Hertugen kom efter Sandheden, hvorpaa han udgav en Amnestieforordning for flere af de politiske Forbrydere fra 1831, og da disse nu kom hjem, oplystes det, at Ridder Joseph Riccis Sammensværgelse i 1832, ligesaavelsom Mattioli Bertachinis i 1834 og Lægen Jervaris og Polidirecteur Polis i 1835 ere aldeles opdigtede og beroe paa falske Vidnesbyrd.
Lolland-Falsters Stifts-Tidende, 1837-10-29
J London har for ikke længe siden en Lord, der ivrig søger efter allehaande Gjenstande, som erindre og Napoleon, kjøbt og betalt med 5 Pd. St. en sjelden Reliquie af Keiseren, nemlig Sporet af et Reglestrøg, som Napoleon engang skal have anbragt paa en Regning, der var bleven ham forelagt af en Zahlmester.
Lolland-Falsters Stifts-Tidende, 1837-10-29
Engelske Blade fortælle, at Lord Spark nylig har betalt en Gartner i London 6,000 Pd. St. for en Georgine med takkede Blade. Leipziger Jntelligentsblade af 12te Septbr. d. A. indeholde en original Dødsanmeldelse, som her ordret meddeles: "Den 8de Septbr. 1837, om Morgenen Kl. 8 1/2, traf mig det Skrækkeligste, der kunde møde mig. Gud berøvede mig i et Øieblik min Glæde, mit Livs høieste Glæde, nemlig min Mand, Johann Gottfried Dähnert, Borger, Huuseier og Kjøbmand. J sin Sundhedsfylde af 45 Aar 3 Maaneder og 7 Dage, venligt smilende, siddende foran mig, for at spise sin Frokost, styrtede han død til mine Fødder. Et Slagflod tog ham bort herfra. O min Lykke var overordentlig stor, Jeg kjendte hans Værd, og vidste høit at ære hans Tillid. Vor Familiekreds har mistet sin Krone. Du Søster og Du Svoger i det fjerne Marienbad, J, som hist ville søge Eders Sundhed, J skulle ei meere see den Dyrebare. Lad denne Efterretning et sønderrive Eders Hjerter. Udvortes Kiendetegn paa Sorg elskede den Døde ikke, hvorfor Din Hukommelse (Gedachtnis) vil geraade ikkun mig til Velsignelse. Hviil i Fred, Hist i Himlen vil Du maaskee sildigt gjenfinde mig, Der findes ikke meere nogen Skilsmisse. – J denne Anledning tjener det alle ærede Forretningsvenner til Efterretning, at den af min salig Mand førte Handel vil have sin sædvanlige Fremgang. Den bedrøvede efterladte Enke Therese Dähnert.
Lolland-Falsters Stifts-Tidende, 1837-10-29
Literaire Nyheder. J denne Tid er udkommet et Priisskrift af O. D. Lütken, Sognepræst til Mehren: "Om Midlerne til at fremme Landsbye-Communernes Tarv. Skriftet, som er dediceret til Hs. Kongl. H. Prinds Christian Frederik, er 7 Ark stort, og faaes indbunden for 4 Mk. 8 s. Anden Aargang af den danske Bondeven, et ægte Folkeblad, er begyndt den 4de October. Dette af Pastor Børresen redigerede og udgivne og af P. Magnus i Slagelse trykte Ugeblad har vundet et fortjent Bifald, tæller alt saare mange Abonnenter, og udmærker sig saavel ved sit populaire Sprog som ved sine almeeninteressante Afhandlinger.
Lolland-Falsters Stifts-Tidende, 1837-10-29
Ved Tallotteriets 1278de Trækning i Wandsbeck udkom: Nykjøbings Skibsliste, fra 22de til 28de October.
Lolland-Falsters Stifts-Tidende, 1837-10-29
Jndklarerede: Skipper Chr. Hansen af og fra Marstal, baglastet; Koch af Ærøeskjøbing, fra Drammen, baglastet; Clausen af og fra Horsens, baglastet, Nielsen af Svendborg, fra Wedbeck, baglastet; Kroemann af Marstal, fra Lybeck med Stykgods; Kramer af Nykjøbing, fra Nysted, baglastet; Schrøder af Nykjøbing, fra Kjøbenhavn med Stykgods; Ambrosius af og fra Kjøbenhavn med Stykgods; E. Pedersen, af Svendborg, fra Kjøbenhavn, baglastet; Rasmussen af Thurøe, fra Kjøbenhavn, baglastet; C. Pedersen af Svendborg, fra Kjøbenhavn, baglastet. Udklarerede: Skipper Hansen af Skaarupøer, til Bandholm med Rødder, Kromann af Marstal, til Norge med Korn; C. Hansen af Marstal, til Wedbek med Klude; Clausen af Horsens, til Aarhuus med Egetømmer; Meltz af Nyborg, til England med Raps; Thærøe af Ærøeskjøbing, til Colding med Korn, Nielsen af Svendborg, til Wedbek med Korn; J. Hansen af Marstal, til Norge med Korn Kramer af Nykjøbing, til Stubbekjøbing med Korn; Christensen af Marstal, til Stubbekjøbing med Korn, Kock af Ærøeskjøbing, til Norgemed Korn, Petersen af Svendborg, til Kjøbenhavn med Korn; Haumann af Stege, til Norge med Korn.
Lolland-Falsters Stifts-Tidende, 1837-10-29
Bekjendtgjörelser. Kakkelovne med Koge=Indretning fra 14 til 24 Rbd. Stk., og Bilæggerovne til 11 Rbd. Stk., faaes hos L. J. Harboe & Comp. i Nyekjøbing.
Lolland-Falsters Stifts-Tidende, 1837-10-29
Da jeg ifølge kongelig allernaadigst Bevilling af 19de Septbr. dette Aar, hensidder i uskiftet Boe efter min afdøde Mand Peter Christian Valentin, Byefoged for Marieboe, og Birkedommer for Grevskabet Christiansholm, saa har jeg ved Proclama af Dags Dato, som læses ved vedkommende Retter, indkaldt bemeldte min afdøde Mands Creditorer med tolv Ugers Varsel, til at anmelde og beviisliggjøre deres Fordringer for min Lavværge, Kammerraad og Amtsforvalter Eller i Marieboe; hvilket herved endvidere bekjendtgjøres. Marieboe den 21de Octbr. 1837. Julie Valentin.
Lolland-Falsters Stifts-Tidende, 1837-10-29
Som Lavværge, Eller.
Lolland-Falsters Stifts-Tidende, 1837-10-29
Løverdagen den 18de November d. A. om Formiddagen Klokken 10 bliver paa mit Contoir heri Byen afholdt Skiftesamling i Stervboet efter den i Vesterulslev afdøde forhenværende Forpagter Lars Andreasen, hvorved dette forventes sluttet; hvilket herved bekjendtgjøres. Rødbye den 26de October 1837. Jbsen.
Lolland-Falsters Stifts-Tidende, 1837-10-29
Løverdagen den 18de November d. A. om Eftermiddagen Klokken 2 bliver paa mit Contoir her i Byen afholdt Skiftesamling i Stervboet efter den her afdøde Marschandiser Tobias Johansen, hvorved dette forventes sluttet; hvilket herved bekjendtgjøres til Vedkommendes Underretning. Rødbye den 26de October 1837. Ibsen.
Lolland-Falsters Stifts-Tidende, 1837-10-29
Auction. Løverdagen den 4de Novbr. d. A. om Formiddagen Kl. 10, bliver i Grevskabet Knuthenborgs Skove paa Ole Hau manns og unge Peder Pedersens Lodder i Sørup afholdt en betydelig Skovauction over endeel paa Roden staaende store Ege og Bøge, for Størstedelen tjenlige til Gavntræ, hvilket herved bekjendtgjøres. Liebhaverne ville behage at give Møde ved Gaardmand Ole Haumanns Gaard i Sørup. Knuthenborg den 26de Octbr. 1837. L. Petersen.
Lolland-Falsters Stifts-Tidende, 1837-10-31
Lollands-Falsters 31te Aargang. No 126. StiftsTidende. Privilegeret til Forsendelse med de Kongelige Brevposter. Redigeret, forlagt og udgivet af C. J. Tidemand, Procurator. Trykt i tilhelm Aands Offen i Nykjøbing.
Lolland-Falsters Stifts-Tidende, 1837-10-31
Udenlandske Nyheder. Frankrig. Endnu har man ingen Efterretninger erholdt fra Africa, og som en Følge heraf ere de meest forskjellige Rygter i Omløb, hvoriblandt endog et fortalte, at Constantine vel var indtagen af Franskmændene, men strax efter deres Jndmarsch sprængt i Luften. Foranlediget af at et Oppositionsblad har yttret, at Commandanten Bona burde, da han uden Ordre har medgivet Prindsen af Joinville et Regiment Jnfanteri, stilles for en Krigsret, har et ministerielt Blad holdt en lang politisk Tale over den modige Yngling, Prindsen af Joinvilles ridderlige Beslutning, og mener, at det ridderlige Frankrig ikke kan vredes over denne modige Pagestreg, hvorfor kun en barsk Republikaner kunde fordre, at Commandanten skulde stilles for en Krigsret. Hele dette Forsvar er imidlertid aldeles spildt, da Regjeringen, for at undgaae enhver Forvikling og Forespørgsel, paa en halv officiel Vei har bekjendtgjort, at Prindsen ifølge et tidligere af Kongen givet Løfte om at komme til at deeltage i Toget mod Constantine, forefandt i Bong de fornødne Ordres. - Præsidenten Mole synes ret at have faaet Smag paa at stifte Ægteskaber, og der fortælles saaledes nu, at han skal være beskjæftiget med at bringe et Partie istand mellem Hertugen af Remours og en Prindsesse af Würtemberg. - Efter senere Efterretninger har den danske Minister, Ridder Kos, ikke været med ved den sidste Vielse.
Lolland-Falsters Stifts-Tidende, 1837-10-31
Spanien. Det Særsyn, som man oftere har bemærket i Borgerkrigen i Spanien, nemlig at Prætendenten hver Gang han er bleven overvunden af Christinerne, stedse har viist sig kraftigerend for sit Nederlag, har atter gjentaget sig efter Christinernes Seier ved Retuerta, da Don Carlos Tirsdagen den 31te October 1837. nu atter er paa Marschen mod Madrid, og General Esparteros Seier synes saaledes at være farligere for Dronningens Sag, end hans tidligere Uvirksomhed. Slaget ved Retuerta skal forøvrigt kun være foranlediget af Carlisterne, for at lokke Espartero bort fra hans tidligere Stillinger, der spærrede dem Veien til Madrid, og da dette ikke lykkedes dem, skjøndt de bibragte General Lorenze et betydeligt Tab (6000 Mand, trak de sig naturligviis ved Esparteros Nærmelse tilbage, hvilket bragte ham til at troe at han havde vundet en glimrende Seier. At Carlisterne nu igjen ere paa Veien mod Madrid, er imidlertid ikke det eneste Uheld, som den foregivne Seier har fremkaldt, men General Lorenzo, der i den sidste Tid har viist megen Duelighed, og flere Gange overvunden Zariategny, har forlangt sin Afskeed, da han ved den oftomtalte Affaire troer sig forraadt af Espartero, der først meget seent kom ham til Undsætning. Cabrera, tilligemed flere af de carlistiske Anførere, vise sig atter overalt med nye Tropper, medens man derimod intet hører til de christinske Generaler, og saaledes synes det for Tiden virkelig som de ville faae Ret, der mene, at der ikke længere kan være Spørgsmaal om at Don Carlos kommer som Seierherre til Madrid. - Cortesvalgene vedblive næsten overalt at falde ud til Fordeel for de Maadeholdne, og saaledes er der heller ikke fra denne Side meget at vente for Spanien, der vistnok meere end noget andet Land trænger til en Bestyrelse af Ultra Radicale.
Lolland-Falsters Stifts-Tidende, 1837-10-31
Tydskland. Uagtet alt hvad der er talt og skrevet mod Munkevæsenet i Bayern, synes dette dog ved Regjeringens Beskyttelse stedse at vinde mere og meere Jndflydelse, og saaledes tæller Munkene for Tiden ikke færre end tredive geistlige Broderskaber. Heraf fremgaaer det, hvorfor saa mange katholske Præster opholde sig i München og søge paa enhver Maade at arbeide for det romerskhierarkistiske Princip. Man troer i Almindelighed, at en ophøiet Person i en af Naboestaterne har megen Jndflydelse paa Jndførelsen og Udbredelsen af Munkevæsenet i Bayeren, og at visse Hensyn og Forhaabninger for Tiden gjør det tilraadeligt at lempe sig efter disse Anskuelser. - Efter at Göt tinger=Festen er tilende, har den almindelige Opmærksomhed i Hannover, atter udelukkende henvendt, sig paa Constitutions-Spørgsmaalet, og Tilhængerne af Forfatningen fra 1833 blive stedse flere og flere. Kongen synes imidlertid ikke at ville forandre sine Anskuelser, uagtet de mange Beviser han jevnligen modtager paa, at Folket har vundet Kjærlighed for Forfatningen, og nu da det trues med at blive den berøvet, ret ligesom kappes om at fremhæve dens gode Sider. Ogsaa Embedsmændene, der hidtil kun meget sjeldent have omtalt Regjerings Anliggender, udtale sig nu uforbeholdent for Forfatningen af 1833, hvilket de og saa meget tryggere kunne gjøre, som dens 163 9 sikkrer dem for vilkaarlig Afskedigelse.
Lolland-Falsters Stifts-Tidende, 1837-10-31
Tyrkiet. Erkehertug Johann af Østerrig er nu ogsaa ankommen til Constantinopel, og saaledes har Sultanen alle sine høie Gjæster samlede hos sig. Da Haremets Damer imidlertid meget længtes efter de Fester, der skulde gives ved denne Leilighed, maatte Sultanen lade dem begynde endnu forinden Prindserne vare komne. Sultanen anvender alt for at gjøre Prindserne Opholdet saa behageligt som muligt, og alle de europæiske Diplomater understøtte ham heri. Scheriff=Bey, der af Sultanen var paalagt at føre Prindserne omkring i Constantinopel, har opfyldt dette Hverv saa troligt, at han end ikke forlod dem, da de bivaanede Gudstjenesten i den christne Kirke i Pera. - Capudan Pascha ventes i disse Dage til Constantinopel, men spaaes ikke nogen god Modtagelse, da Expeditionen mod Tunis er løben uheldig af. Beyen af Tunis skal ikke, som man tidligere berettede, være død Straaedød, men er bleven qvalt af et Partie, der kun vente paa at Franskmændene atter skulle forlade Constantineh med uforrettet Sag, for da at berede hans Søn samme Skjæbne, og saaledes søge at gjenoprette Sultanens Anseelse der.